Dangerous Minds

Dangerous Minds (Danĝeraj mensoj) estas usona drama filmo de 1995 reĝisorita de John N. Smith, verkita de Ronald Bass, kaj produktorita de Don Simpson kaj Jerry Bruckheimer. Ĝi estis bazita sur la membiografio de 1992 nome My Posse Don't Do Homework de la retiriĝinta marsoldato LouAnne Johnson, kiu en 1989 eklaboris kiel instruisitino en la Altlernejo Carlmont en Belmont, Kalifornio, kie plej multo de ŝiaj studentoj estis afrik-usonaj kaj hispanamerikaj junuloj el East Palo Alto, rasdiskriminaciita kaj ekonomie malriĉa urbo. Michelle Pfeiffer ludis la rolon de Johnson.

La filmo rezultigis samnoman mallongdaŭran televidan serion. 

Intrigo

LouAnne Johnson elaboras kiel instruistino, sed ŝi trafas klason de malfacile trakteblaj junuloj, de malriĉa klaso, kiu partoprenas en bandaj kvereloj kaj tute malakceptas serioze labori. Ili tuj kromnomas ŝin «blanka pano» pro ŝia raso kaj ŝajna manko de aŭtoritato. Ŝi revenas la venontan tagon ledovestita kaj lernigas ilin karateon. Poste ŝi klopodas por "traduki" literaturajn verkojn al ilia junula ĵargono. Ŝi komentas Mr. Tambourine Man de Bob Dylan kaj Do not go gentle into that good night de Dylan Thomas. Ŝi premiegas ilin, ekzemple per feritempo en amuzparko. Tio ne plaĉas al la edukaj aŭtoritatoj, kiuj ekĉikanas ŝin.

Ŝi implikiĝas persone en la problemaj vivoj de kelkaj el siaj gelernantoj. Ŝi vizitas iliajn familiojn kaj klopodas por helpi ilin en iliaj malfacilaĵoj. Tamen ŝi ne kapablas efektivigi tiun helpon al lernanto, kiu implkiĝis en krimaj kvereloj, kaj kiu finfine estas murdita. Ŝi seniluziiĝas kaj anoncas sian demizion. Tamen la lernantoj reagas favorege al ŝi petas ŝian restadon.

Geaktoraro kaj roluloj

 Michelle Pfeiffer kiel LouAnne Johnson.
 George Dzundza kiel Hal Griffith.
 Courtney B. Vance kiel George Grandey.
 Robin Bartlett kiel Carla Nichols.
 Beatrice Winde kiel Mary Benton.
 John Neville kiel kelnero.
 Lorraine Toussaint kiel Irene Roberts.
 Renoly Santiago kiel Raúl Sanchero.
 Wade Dominguez kiel Emilio Ramírez.
 Bruklin Harris kiel Callie Roberts.
 Marcello Thedford kiel Cornelius Bates.
 Karina Arroyave kiel Josy.
 Paula Garcés kiel Alvina.
 Ivan Sergei kiel Huero.
 Gaura Vani kiel Warlock (listigita kiel Gaura Buchwald).
 Camille Winbush kiel Tyeisha Roberts.
 Al Israel kiel Mr. Santiago

 Referencoj 

 Eksteraj ligiloj 
 en imdb

Kategorio:Filmoj aperintaj en 1995
Kategorio:Dramaj filmoj
Kategorio:Filmoj pri edukado
Kategorio:Usonaj filmoj